Biztonsági riadó két amerikai utasszállító repülőn | BOON
Biztonsági riadó két amerikai utasszállító repülőn
2012.05.9 19:55
Washington, 2012. május 9., szerda (MTI) – Biztonsági riadót rendeltek el a Southwestern Airlines két, Los Angelesből Phoenixbe tartó repülőgépén – közölte szerdán a Szövetségi Nyomozó Iroda (FBI) Los Angeles-i hivatala.
A Southwestern Airlines 811-es járatát kedden éjjel még az előtt átkutatták a Los Angeles közelében található John Wayne Repülőtéren, hogy elindult volna az arizonai Phoenix felé. Az utasokat leszállították, a gépet pedig egy kutyás bombakereső egység vizsgálta át, de semmilyen veszélyre utaló jelet nem talált.
A Southewestern Airlines 1184-es járatát már az után vizsgálták át, ugyancsak kedd éjjel, hogy leszállt a phoenixi Sky Harbor Nemzetközi Repülőtéren, miután a hatóságok “nem konkrét fenyegetést kaptak”. A repülőgépet a légikikötő egy elszigetelt részre irányították, az utasokat és poggyászaikat ismét átkutatták, de biztonsági kockázatot ezúttal sem észleltek.
Címkék: amerikai utasszállító repülő, Biztonsági riadó